CELEX: 32016D0563
Language: et
Date: 2016-03-15 00:00:00
Title: Poliitika- ja julgeolekukomitee otsus (ÜVJP) 2016/563, 15. märts 2016, millega võetakse vastu Türgi panus Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (EUAM Ukraine/2/2016)

12.4.2016   
            
            
               ET
            
            
               Euroopa Liidu Teataja
            
            
               L 96/37
            
         POLIITIKA- JA JULGEOLEKUKOMITEE OTSUS (ÜVJP) 2016/563,
   15. märts 2016,
   millega võetakse vastu Türgi panus Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (EUAM Ukraine/2/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 22. juuli 2014. aasta otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (1),
   ning arvestades järgmist:
   
               (1)
            
            
               Vastavalt otsuse 2014/486/ÜVJP artikli 10 lõikele 3 volitas nõukogu poliitika- ja julgeolekukomiteed tegema asjakohaseid otsuseid kolmandate riikide poolt missioonile EUAM Ukraine tehtavate panuste vastuvõtmise kohta.
            
         
               (2)
            
            
               Tsiviiloperatsioonide ülem soovitas poliitika- ja julgeolekukomiteel võtta vastu Türgi panus missiooni EUAM Ukraine ning käsitada seda märkimisväärsena.
            
         
               (3)
            
            
               Türgi tuleks vabastada rahalise panuse andmisest missiooni EUAM Ukraine eelarvesse,
            
         ON VASTU VÕTNUD KÄESOLEVA OTSUSE:
   Artikkel 1
   Kolmandate riikide panused
   1.   Türgi panus missiooni EUAM Ukraine võetakse vastu ning seda käsitatakse märkimisväärsena.
   2.   Türgi on vabastatud rahalise panuse andmisest missiooni EUAM Ukraine eelarvesse.
   Artikkel 2
   Jõustumine
   Käesolev otsus jõustub selle vastuvõtmise kuupäeval.
   Seda kohaldatakse alates 3. novembrist 2015.
   
      Brüssel, 15. märts 2016
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 217, 23.7.2014, lk 42.